17/09/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do estudo de detalle para a rehabilitación integral dos grupos de vivendas Cardenal Quiroga Palacios e Compostela, no barrio de Ponte Pedriña

O Pleno da Corporación na sesión ordinaria que tivo lugar o día 17 de xaneiro de 2019, adoptou o seguinte acordo: â Aprobar definitivamente o Estudo de detalle para a rehabilitación integral dos grupos de vivendas Cardenal Quiroga Palacios e Compostela, no barrio de Ponte Pedriña, redactado polos arquitectos Lidia Mabel Mucci Cancer e Maria Zunilda Lacañina Coscollano, coas condicións sinaladas no citado acordo. O Estudo de detalle contén a delimitación espacial do ámbito da actuación, para os efectos do disposto polo artigo 24 do RD lexislativo 7/2015, que habilita a ocupación do dominio público e das superficies comúns de uso privativo para a instalación de ascensores ou outros elementos que aseguren a accesibilidade universal, así como para a realización de obras ou instalacións que reduzan a demanda enerxética. Con data 23 de agosto de 2019 preséntase un documento refundido que recolle as cuestións sinaladas no acordo de aprobación definitiva. De seguido publícase a descrición da ordenación proposta no citado Estudo de detalle. En todo caso, a eficacia do acto de aprobación definitiva e a entrada en vigor do estudo de detalle queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia) Santiago de Compostela, 4 de setembro de 2019. A concelleira delegada de Urbanismo, Vivenda e Cidade Histórica (P. D. DEC/4742/2019, do 17 de xuño de 2019) Asdo.: Mercedes Rosón Ferreiro II.–PROPOSTA DE ORDENACIÓN ACTUACIÓNS SOBRE AS EDIFICACIÓNS 1.–ASCENSORES, ESCALEIRAS E PORTAIS. As condicións definidas neste apartado supoñen a sustitución paulatina dos núcleos de comunicación vertical orixinais pola nova proposta prevista para a implantación de ascensores, que implica a remodelación xeral dos portais de acceso. – INSTALACIÓN DE ASCENSORES Óptase pola localización dos mesmos no exterior da edificación, e en contacto con esta no punto onde se atopan os actuais núcleos de escaleiras, que deberán ser modificados para adecuarse á normativa de accesibilidade vixente, facilitando a utilización do ascensor, e colocando rampas nos portais cando o ascensor non sexa accesible dende a cota de entrada. No grupo Compostela nos bloques 1, 2, 3 e 4 colócase un ascensor para cada dous portais de bloques opostos e conectados por pasarelas abertas e oblicuas. No grupo Quiroga Palacios colócase o ascensor fóra por portal, coa consecuente modificación de acceso e escaleiras. As novas torres de ascensores contribuirán enormemente a configurar a imaxe do Barrio, polo que é necesario un tratamento homoxéneo que manteña o carácter unitario, que non repetitivo, do conxunto. Dito tratamento permitirá as variacións propias do xogo arquitectónico. Xustificadamente, admitirase unha solución cunha disposición interior dos elementos de comunicación vertical diferente, sempre que non exceda a ocupación e envolvente máxima definidas no Estudo de detalle e se garanta a coherencia estilística e formal do conxunto. Establécense as seguintes delimitacións:  Área de actuación vinculada ó bloque. –Delimita o espazo exterior vinculado á execución de determinados accesos, no que resulta imprescindible actuar para permitir o acceso ás vivendas, e deberá resolverse no momento de execución das obras no edificio.  Área de movemento. –Representa as zonas nas que é posible dispoñer os novos elementos de accesibilidade, no caso de elementos compartidos entre dous bloques. Nestas areas de movemento poderán efectuarse axustes ou variantes sobre o modelo tipo establecido, en función do estudo mais especifico de cada caso, e cumplindo en calquera caso os criterios xerais definidos no estudio de detalle para materiais e outras condicións compositivas e estéticas.  A o área a ocupar. –Representa a zona de espazo público exterior que é preciso ocupar cos novos elementos de acceibilidade (ascensor e distribución e portal). A área de ocupación definida no proxecto poderá axustarse lixeiramente para adaptarse ás medicións reais que resulten de cada edificio, no momento de redacción do proxecto de execución. BLOQUES 1, 2, 3 y 4. Bloques enfrontados que comparten un ascensor. Escaleiras por edificio  Á rea de movemento  Á rea de actuación vinculada ó bloque BLOQUES 11 e 17 (portais 5 e 6) Núcleo de comunicacións vertical (ascensor e escaleiras) por edificio. No son precisas áreas de actuacións vinculadas ós bloques para salientar a accesibilidade os portais.  Á rea a ocupar  Á rea de actuación vinculada ó bloque BLOQUES 6, 7, 8, 9, 10, 12, 13, 14 (portal 2), 15, 16, 17 (portal 7) e 18 (portais 5 e 6) Núcleo de comunicacións vertical (ascensor e escaleiras) por edificio. Son precisas áreas de actuacións vinculadas ós bloques para salientar a accesibilidade os portais.  Á rea a ocupar  Á rea de actuación vinculada ó bloque BLOQUES 5, 14 (portal1) e 18 (portais 3 e 4) Núcleo de comunicacións vertical (ascensor e escaleiras) por edificio. No son precisas, áreas de actuacións vinculadas ós bloques para salientar a accesibilidade os portais.  Área a ocupar  Área de actuación vinculada ó bloque – NÚCLEO DE ESCALEIRAS As actuais escaleiras modifícanse co fin de adaptalas á nova proposta e conseguir un percorrido accesible dende o ascensor ata as vivendas. Garantirase a iluminación e ventilación dos núcleos a través da envolvente que pecha lateralmente o encontro coas caixas de ascensores. – PORTAIS Aprovéitase a introdución dos ascensores para crear os portais en planta baixa, coa ocupación máxima de solo definida nos planos de ordenación O tratamento exterior destes portais resolverase con similares características ás definidas para as torres de ascensores. CONFIGURACIÓN VOLUMÉTRICA As caixas dos ascensores situáranse segundo a ubicación e dimensións dos ascensores que están especificados na documentación gráfica do presente documento. A altura máxima non poderá superar a do cumio da cuberta do edificio ao que serve e a ocupación en planta limitarase a estritamente necesaria segundo a lexislación vixente, para o seu cometido, cunha marxe inferior ao 10% de exceso para adecuarse as condicións existentes. ESTRUTURA Prevense muros pantalla de formigón armado no caso dos elementos verticais e lousas nos horizontais, O acabado será pintado cores segundo o apartado tratamento de cor. O color empregado en la torre de ascensor será distinto do empregado na fachada do edificio correspondente, anque ambos deberán estar incluídos na carta de cores permitidos. A gama proposta recolle a gama de cores existentes no ámbito. MATERIAIS A materialización tanto das caixas dos ascensores como das pasarelas de conexión será fundamental na configuración da nova imaxe do barrio, introdúcense na rúa marcando un ritmo, por tanto, deseñaranse respectando esa unidade. O volume do ascensor resolverase con carácter xeral con paneis cegos. Xustificadamente, poderase admitir, sempre que manteña a coherencia formal e estilística do conxunto, unha solución acristalada ou similares.2.–INSTALACIÓN DE TENDEDEIROS. Poderán instalarse, nas vivendas existentes, protección visual vertical para tendedeiros exteriores sen aumento da edificabilidade. Éstes terán un ancho total de 3,5m centrados entre os dous ocos que ocupan, sairán con respecto a fachada un máximo de 1m. e poderán ocupar unha altura dende o alfeizar da planta baixa ata a cornisa de coroación da edificación, sen menoscabo do cumprimento das medidas de seguridade mínima legais. Preferentemente serán de materiais lixeiros o translúcidos, tipo chapas metálicas perforadas, celosías metálicas ou de madeira ou policarbonatos. Todo elo segundo se indica na documentación gráfica do presente documento.3.–FACHADAS. TRATAMENTO DAS FACHADAS É preciso tamén, a reparación e renovación das fachadas, moi deterioradas nalgúns puntos, de cara á adecuación ás novas demandas de habitabilidade mediante o illamento das mesmas que garanta un mellor acondicionamento térmico interior, unha mellor impermeabilidade, e unhas condicións estéticas óptimas. Distínguense dúas situacións:  Actuacións de mellora do aspecto exterior. O tratamento da fachada manterá a distinción entre o zócolo revestido en pedra, nos bloques 1, 2, 3, 4 y 5, e os paramentos recebados e pintados. Nos paramentos pintados terase especial coidado en manter as liñas e xuntas de retracción así como os resaltes e sutís liñas de composición dos ocos, de acordo coa solución orixinal, tal e como que se mostra nos alzados reguladores.  Actuacións de mellora do comportamento enerxético dos edificios. Calquera actuación tendente a este fin que supoña actuacións de maior alcance que as descritas sobre o aspecto exterior do conxunto, deberá seguir as seguintes pautas compositivas e estéticas: – Calquera solución manterá a distinción formal e o contraste entre o baseamento (con revestimento pétreo ou non) e as plantas altas, elemento identificador do conxunto, respectando a disposición dos zócolos, ocos, e calquera outro elemento estrutural característico. – Preferentemente, as texturas dos novos paramentos serán lisas, de grao fino e aspecto pétreo, Tipo SATE, (e dicir, non chapas ou paneis lisos metálicas), mantendo visibles os despeces necesarios para a correcta execución da solución, como ocorría na solución orixinal. En calquera das dúas actuacións, a intervención suporá a eliminación do impacto visual das instalacións que discorren pola fachada. PALETA CROMÁTICA Mostrase a carta de cores segundo a notación Pantone para os distintos bloques. Debe advertirse que o color pode sufrir variacións importantes na súa reprodución gráfica, polo que a referencia cromática que pode verse nesta páxina é unicamente orientativa, quedando claramente recollida a cor normativa coa súa notación Pantone.4.–CUBERTAS. Os bloques contan cunha cubrición de tella curva. Mantense, polo tanto esta solución, que se admite por ser a maioritariamente implantada. Canlóns e baixantes Os canlóns e baixantes serán de aluminio ou chapa de aceiro prelacada e cor branca 5.–CARPINTERÍA. Manteranse as dimensións e a posición dos ocos existentes. Como elemento unificador das distintas solucións posibles dos ocos, establécese unha única cor (branca) para as carpinterías destes ocos. A carpintería poderá ser de madeira, PVC ou metálica. Como medida necesaria para a mellora do comportamento enerxético do edificio establécese a solución do oco con dobre ventá. Os aumentos de volume resultantes da implantación dos novos elementos necesarios para resolver a accesibilidade das vivendas e aqueles outros encamiñados a mellorar a eficiencia enerxética dos edificios non computaran edificabilidade. ACTUACIÓNS SOBRE O ESPAZO PÚBLICO CRITERIOS XERAIS Para posibilitar a implantación de ascensores nas edificacións privadas de xeito que non interfira coa calidade e funcionalidade do espazo público dispoñible é preciso acometer unha reurbanización xeral do ámbito, con carácter previo a execución das actuacións privadas, tal e como se explicou no apartado 6 da memoria. Será necesario o cumprimento dos criterios e recomendacións fixados nos artigos 37 e 38 do PHGC, que sexan de aplicación. O propio proxecto de urbanización deberá analizar a posibilidade de establecer fases de execución das obras que contempla, de maneira que se poidan compatibilizar as obras de carácter público coas actuacións de carácter privado. A redacción do proxecto de urbanización do ámbito seguirá as pautas e directrices que se establecen nos seguintes apartados, que teñen por obxecto garantir o correcto funcionamento do conxunto, unha vez implantados os ascensores. O proxecto de urbanización poderá propoñer outras actuacións complementarias o alternativas no espazo público, que resulten do estudio mais exhaustivo do ámbito e da situación precisa das infraestruturas de servizos urbanos, sempre que acaden o obxectivo xeral enunciado de garantir a calidade e funcionalidade do espazo público. Na urbanización propóñense accións que teñen que ver co impacto dos ascensores previstos, a reorganización do estacionamento de vehículos, a redución das estradas, a mellora dos espazos públicos, a continuidade coas áreas veciñas de nova construción e a revisión da infraestrutura. Son eliminados os fondos de saco; a dirección dobre mantense só na estrada principal e todo está conectado ao leste e ao sur coa urbanización veciña. O rediseño xeométrico permítenos organizar as áreas de aparcamento na superficie sen eliminar prazas. Dous destes espazos son propostos con acceso restrinxido, de tal xeito que melloran a súa relación co peón. XERARQUIZACIÓN DO TRATAMENTO DOS ESPAZOS PUBLICOS DISPOÑIBLES Os espazos entre bloques teñen na actualidade un tratamento homoxéneo propio de zonas de circulación rodada. Estes percorridos teñen o único obxecto de acceder ás prazas de aparcamento en superficie que se dispoñen ó longo das rúas, de modo que redistribuíndo a ubicación das prazas de aparcamento, a circulación rodada nesta zona pode quedar restrinxida. O proxecto de urbanización estudará o tratamento dos espazos públicos de xeito que se garantice a correcta funcionalidade tendo en conta as seguintes niveis de uso dos mesmos: – Tratamento como vía de carácter rodado fundamentalmente na prolongación da vía central do barrio e na conexión coa vía de servizo na esquina suroeste. – Tratamento como espazos de uso peonil: Rúas Samos, Negreira, Padrón, Sahagún, e na rúa que une a rúa Ordes no n.º6 coa rúa Palas de Rei no n.º 1. – Tratamento como espazos de uso peonil con acceso rodado restrinxido: Rúas Palas de Rei e Somport. – Proponse establecer todas as vías dunha única dirección e carril único. – Supresión dun carril de circulación, nas saída da rúa Palas de Rei cara a glorieta de Pontepedriña. – Cambio de dirección nas rúas Ordes, Samos, Portomarín, e Canfrano. Estas medidas permitirían liberar espazo para uso peonil sen comprometer a funcionalidade rodada do ámbito e compatibilizar o uso axeitado dos espazos públicos coa implantación dos novos ascensores. REDISTRIBUCIÓN DAS PRAZAS DE APARCAMENTO Actualmente as prazas de aparcamento en superficie invaden o espazo público. A través do proxecto de urbanización se compactarán, na medida do posible, e se trasladarán ás zonas perimetrais. A disposición proposta e a comparativa co estado actual descríbese na documentación gráfica do presente documento. Entre a nova disposición haberá prazas restrinxidas para uso dos residentes e por suposto as correspondentes a persoas con mobilidade reducida que contempla a lexislación vixente. A eliminación das prazas de aparcamento en superficie en varias rúas do ámbito, podería verse compensada coa construción dun aparcadoiro soterrado que permitiría non rebaixar a capacidade de aparcadoiro do barrio. A tal fin, deberá valorarse a posibilidade de establecer un aparcamento publico na parcela de reserva de equipamento DEP-5, do PXOM. TRATAMENTO DOS ESPAZOS LIBRES E ZONAS VERDES A configuración actual das zonas verde é en forma de xardíns. Isto contribúe a fragmentación do espazo público. O proxecto de urbanización buscará a unificación e simplificación dos tratamentos para aumentar a percepción dos espazos. A praza principal debe ser tratada como zona de estancia. Nas zonas de tráfico utilizaranse especies perennes como barreiras acústicas, e, en xeral, reorganizarase o arbolado perenne según as necesidades particulares de cada rúa. A nova disposición describiese na documentación gráfica deste documento. INSTALACIÓN DE CONTENEDORES O proxecto de urbanización estudará a modificación e mellora do mobiliario urbano, propoñéndose o soterramento e a reorganización dos contenedores do lixo, na medida que contribúe de forma notable a liberación do espazo público.